Inger Mikkelsen Røsoch

Inger «Mikro» Mikkelsen Røsoch (1905–1997)Fødsels- og dødsdato fra Dødsfall i Norge 1995–2007  i Digitalarkivet. var en norsk pianist, kjent fra NRK Radio der hun var akkompagnatør i over femti år.

Hun var datter av Martin Mikkelsen og Anna Moxness.Ifølge Bernt Martin Mikkelsen, Inger Eline Røsoch i slektsdatabasen geni.com, datert den 8. september 2010. Etter å ha spilt piano siden fire års alder, spilte hun som tolvåring våren 1918 ved Studentersamfundet i Trondhjem og fikk tilnavnet «Mikro» fordi hun ikke nådde ned til pedalene. Seksten år gammel debuterte hun ved byens klassiske scene. Senere ble hun med i Bodega Band (etablert 1929) som var samfunnets jazzorkester, og samtidig landets første storband. Hun ble livsvarig medlem og første kvinnelige medlem i De Sorte Faars Ridderskab i 1947.

På oppfordring av programsekretær (og senere svoger) Henry Røsoch (1894–1950), ble hun med da byen fikk sin første lokalradio Trondheim kringkaster, eid av Telegrafverket og fra 1933 av NRK.Tyholt i Store norske leksikon.Jon Annar Fordal, Tøy og bøy med Reidar Morset hos NRK den 22. november 2004. Der debuterte hun ved åpningen den 4. mai 1930 og akkompagnerte etter hvert i programposten «Strekken» som handlet om gymnastikk og ble en av de lengste programpostene hos NRK Trøndelag.NRK-historia i Trøndelag i NRK den 24. august 2000. Mest kjent ble hun etter at hun i 1949 ble med som akkompagnatør i Reidar Morset (1918–2001) sine gymnastikkprogram. Også Morsets datter Ingrid ble med, og pågikk frem til 1982 da Morset trakk seg tilbake.Arnulf Grut, Reidar Morset, nekrolog i Adresseavisen den 10. mai 2001. Fra 1952 var hun også brukt i andre sammenhenger på NRK radio. Mikkelsen var pianist da Otto Nielsen (1909–82) og komponist Harald Haugen på 1930-tallet satte opp den første radio-operette, «Postboks 39», og mottok i 1979 Trondheim kommunes kulturpris sammen med nevnte Nielsen. Hun var gift med handelslærer Kolbjørn Røsoch (1897–1979).Aftenposten, 15. april 1944, side 4

 Referanser 

Kategori:Norske pianister
Kategori:Personer fra Trondheim kommune